google/wiki40b huggingface dataset:
Huang Xian-fan

Liv og virke

Han kom fra en fattig Zhuang-familie i en landsby ikke langt fra  Fusui fylke . Professor Huangs far ble bonde, moren døde da han var svært liten, og faren var alene med ham samtidig som han fikk både barne- og middelskole og senere arbeidet som skolelærer. Han ble så sendt til Beijing for universitetsstudier, og fikk ham i 1926 over som student til Beijings pedagogiske universitet. I 1932 ble han uteksaminert og er utdannet Bachelor of Pedagogi  fra Beijings pedagogiske universitet. Han ble så studier i akademi av Beijings pedagogiske universitet fra 1932–1935.  Etter en han fikk magistergraden og ble han sendt til Japan for studier ved Tokyo keiserlige universitet(nå: Universitetet i Tokyo) i 1935. Da han vendte tilbake til Kina var store deler under japansk okkupasjon i 1937. Der underviste han først ved Guangxi universitet og så ved Sun Yat-sen-universitetet, først som universitetslektor ved Historieseksjonen ved Guangxi universitet (1937–39), så amanuensis  (1940–41) og så i 1941 ble han professor ved Sun Yat-sen-universitetet for kinesisk historie, antikkens historie og etnologi. I perioden 1944 til 1953 han underviste i antikkens historie ved Guangxi universitetet og ble han universitetets sjefsbiblioteka. Senere ved Guangxi pedagogiske akademi(nå:Guangxi pedagogiske universitet) i Guilin（1953-1982）det meste av hans vitenskapelige arbeid på denne tiden var essays om historie og etnologi. 
Fra 1954 til 1958 var han er medlem for Den Nasjonale Folkekongress.  I 1957 han ble brennemerket som høyreorientert i Hundre blomster-kampanjen,men holdt det gående til 1978, ble han rehabilitert . I 1979 gjort til medlem av Det kinesiske folks politisk rådgivende konferanse.   var han er medlem av redaksjonsrådet for først utgave av Den store kinesiske encyklopedi. I perioden 1979 til 1982 var han er medlem av redaksjonsrådet for først utgave av Den store kinesiske encyklopedi og han var også  viseformann for «Zhongguo baiyue minzu shi yanjiuhui»(中国百越民族史研究会).
Huang Xian-fan var første professor i Zhuangfolk og tyngdepunktet av forskningen hans ligger innenfor middelalderens historie fra Kina og Zhuanget kultur. Hans første feltarbeider var i fjellene i Guangxi og Guizhou fra 1946. Dette var på en tid da nesten alle andre historikere oftest begrenset seg til skriftlige kilder. Professor Huang ble derfor foregangsmann for bruk av muntlige kilder. I perioden 1946 til 1982 han har skrevet tallrike bøker og artikler for det meste om Zhuanget kultur. Han døde av hjerneblødning den 18. januar 1982, 82 år gammel.
Dagbladet Hedmark

Dagbladet Hedmark, også kjent som Hedmarkingen, var Nasjonal Samlings avis på Hedmarken fra 1943 til krigens slutt. 1. juli 1943 stoppet Pressedirektoratet Hamar Arbeiderblad og Hamar Stiftstidende, og startet avisa, som ble trykt i Stiftstidendes lokaler. Redaktører for avisa var Bernhard Dippner, Bjørn Wentzel og Arthur Lodding. I sin siste leder 7. mai 1945 skrev Lodding at han mente Nasjonal Samling hadde gjort jobben bra, etter å ha hørt hjemmefrontproklamasjonen. «Om det ikke blir NS som gjennomfører programmet, er en sak av mindre betydning. Ved sitt klarsyn har NS seiret. Våre motstandere er beviselig blitt våre medarbeidere,» skrev han.
Psjisj

Psjisj (russisk: Пшиш) er ei elv i Krasnodar kraj og republikken Adygia i Russland. Den er ei venstre sideelv til Kuban. Den er 258 kilometer lang, med et nedbørfelt på 1 850 km².
Sverre Aukland

Oppvekst og liv

Sverre Aukland ble født i Einersmo i Vigmostad som sønn av lærer Knud Aukland (1854–1938) og Bolette Aukland (1862–1936). Faren var postmester i Vigmostad. Sverre Aukland vokste opp i Vigmostad som den nest eldste i en søskenflokk på åtte.
Aukland viste seg allerede tidlig å være en begavet person; ved konfirmasjonen ble hans kristendomskunnskaper anmerket som «udmerket godt = 1,42». Etter avsluttet folkeskole gikk Aukland på Amtsskolen på Vigeland fra 1912 til 1913.
Etter examen artium ved Notodden lærarskule i 1917 gikk han til fast ansettelse som lærer ved Sør-Audnedal folkeskole fra 1917 til 1919. Aukland ble enstemmig ansatt da den faste fortsettelsesskolen for Vigmostad og Konsmo ble vedtatt opprettet i 1919 – fra 1919 til 1922 som fortsettelsesskolelærer ved Vigmostad framhaldsskole, 1922 til 1924 ved Konsmo framhaldsskole. I 1924 ble han ansatt som lærer i Vigmostad. Fortsettelsesskolen ble da innstilt.
I 1924 ble han klokker i Vigmostad Kirke. Etter at kirkeorglet ble innkjøpt i 1927 ble han også fungerende i den stillingen, men uten å bli lønnet som organist. I 1925 begynte han på videreutdanning for folkeskolelærere ved Norges lærerhøgskole i Trondheim, men fullførte ikke sitt årskull på grunn av sykdom. Fra 1926 ble han igjen lærer ved Vigmostad Folkekole.

Politisk virke

Aukland var en sentral skikkelse i tidligere Vigmostad (som innbefattet Konsmo, Spangereid og Valle) og var politisk aktiv gjennom hele sitt liv.
Som ung meldte han seg som redaktør for Konsmo Ungdomslag ved stiftelsen dens i 1921, og har siden innehatt en rekke tillitsverv; lærernes representant i skolestyret, medlem av Vigmostad herredsstyre 1935−1937, medlem i Vigmostad Bondelag i 1939, ordfører i Vigmostad fra 1948 til 1951, og medlem av Noregs mållag i 1956. I 1960-årene satt han Vigmostad formannskap, og i perioden 1952 til 1966 var han formann og overformynder i Nordre Undal Sparebank.
Eric Fellner

Liv og karriere

Fellner gikk på Cranleigh School i Surrey fra 1972 til 1977 før han gikk på Guildhall School of Music and Drama i London. Han er en god venn av Hugh Grant, som har innehatt hovedrollen i noen av Working Title sine største filmer. Fellner og hans partner, modellen Laura Bailey, har to barn sammen.
Blant Fellners over 60 filmer som produsent finner man Moonlight and Valentino, Four Weddings and a Funeral, Dead Man Walking, Fargo, Notting Hill, United 93, Bridget Jones's Diary og Senna.
Working Title Films underskrev i 1999 en avtale med Universal Studios på 600 millioner dollar, som ga ham og Bevan lov å ta på seg prosjekter med et budsjett opp til 35 millioner dollar uten å måtte avtale med sine regnskapsførere først. Det er nå Storbritannias største produksjonsselskap, med kontorer i London og Los Angeles. Noen av selskapets suksesser er Four Weddings and a Funeral (1994) som tjente inn over $250 millioner på verdensbasis. Dead Man Walking og Fargo vant Oscar i 1996 og 1997, mens Elizabeth (1998) og Atonement (2007) begge ble nominert til Oscar for beste film.
Jalalabadia

Utseende

En liten (6-8 millimeter), avlang oldenborre. "Snuten" (clypeus) er noe framskutt, avrundet trapesformet, litt innbuktet i spissen. Fasettøynene er ganske små. Antennene er ti-leddete med en seks-leddet vifte. Oversiden er uten hår bortsett fra spissen av dekkvingene.

Utbredelse

Arten er beskrevet fra Afghanistan (ikke overraskende fra Jalalabad).
Grace Nichols

Liv

Hun har afro-guyansk bakgrunn med lærerforeldre og utdannelse fra University of Guyana; og kan i sitt forfatterskap veksle mellom formell engelsk og karibisk kreol-engelsk. I Guyana arbeidet hun som lærer og journalist. I England har hun blant annet vært «poet-in-residence» hos Tate Gallery.

Bøker

Opplevelser i barndommen, når familien flyttet fra landsbygda til byen, er grunnlaget for hennes første og eneste roman, Whole of a Morning Sky (1986); boka gir også inntrykk av et Guyana på vei mot uavhengighet fra det britiske imperiet.
De første bøkene hun utga var barnebøkene Trust You, Wriggly (1981) og Baby Fish and Other Stories from Village to Rain Forest (1983), begge er novellesamlinger. Både voksen- og barnelyrikken er preget av Karibia og dets kultur og historie. Debutsamlingen for voksne – I is a Long-Memoried Woman (1983) – er en skildring i første person av en slavekvinnes erfaringer. Boka er dramatisert for radio og filmet i 1990.
Ved siden av eget forfatterskap har hun redigert antologier som The Penguin Book of Caribbean Verse (1986) og No Hickory, No Dickory, No Dock: A Collection of Caribbean Nursery Rhymes (1991), flere av dem sammen med ektefellen.  
Hun ble fellow i Royal Society of Literature i 2007.
Leirvíkar kommuna

Leirvíkar kommuna var en kommune på Færøyene som omfattet Leirvík på Eysturoy. Den ble utskilt fra Fuglafjarðar kommuna i 1918, med et areal på 11 km². Kommunen slo seg sammen med Gøtu kommuna til Eysturkommuna i 2009. Leirvíkar kommuna hadde ved sammenslåingen 878 innbyggere.
Oinokhoe

Oinokhoe (gresk: οἰνοχόη; fra οἶνος, oînos, «vin» og χέω, khéō, «jeg heller»; flertall oinokhoai) er en gresk vasetype fra antikken. Den er en vinmugge, som finnes i en rekke former. Et fellestrekk ved formene er at den har en foldet hellekant på tre sider, og vertikal hank på den siste.
Den tidligste typen kalles gjerne olpe, og har en S-formet profil; olpe er også en distinkt vasetype i korintisk keramikk. En form som dukket opp mot slutten av det 400-tallet f.Kr., en liten kuleformet oinokhoe normalt dekorert i rødfigurstil, kalles også khous. Oinokhoai kan være dekorert eller udekorert. Greske oinokhoai var normalt malt terrakottakeramikk, men kunne også bli framstilt i metall.
NM i svømming 1959

NM i svømming 1959 ble arrangert i Frognerbadet i Oslo 3.-5. august 1959. Arrangør var Oslo IL.
Battlefield: Bad Company 2

Spillet

I spillet er det to lag; US Army og Russian Army, som er i krig på forskjellig baner. Man kan enten spille rushmode, conquest, squadrush eller squaddeathmatch. (multiplayer)
I singelplayer er det DU som spiller en ung og lovende soldat som får høre en rystende historie om de som var i hans «company» før Altså Bcompany (Derav tittlen Bad Company 2)
Spillet har ingen referanser eller noe som helst å gjøre med Bad Company 1 på noen annen måte enn at det handler om de samme menneskene.
Polyfenol

Polyfenoler er en gruppe av kjemiske substanser som finnes i planter. De kjennetegnes ved at de har mer enn én fenolgruppe per molekyl. Polyfenoler blir normalt delt videre inn i hydrolyserbare tanniner, hvilket er estere av gallussyre og glukose og andre sukkere; og fenylpropaner, slik som ligniner, flavonoider og kondensert tannin.
Mickey Mouse March

«(The) Mickey Mouse (Club) March» var åpningssangen i TV-programmet The Mickey Mouse Club, som ble sendt om ettermiddagene i USA fra oktober 1955 til 1959 på ABC. (Who’s the leader of the Club that’s made for you and me? M-I-C-- K-E-Y-- M-O-U-S-E!) Sangen ble framført på nytt med det langsommere «it's time to say goodbye»-verset på slutten av hver episode. Sangen fortsetter å være populær som barnemusikkstandard og er Mikke Mus' offisielle temalåt. I programmets åpning ble sangen delvis framført av Dumbo og Timmy Gresshoppe.
Sangen ble skrevet av programvert i Mickey Mouse Club, Jimmie Dodd. Den ble publisert av Hal Leonard Corporation 1. juli 1955. Dodd komponerte andre sanger som ble brukt under seriens gang. Dodd var en gitarist og musiker, som ble engasjert av Walt Disney som låtskriver. Dodd skrev også temadag-sangene som han selv framførte i programmet.
Mannheim Steamroller gjorde en coverversjon som siste spor på albumet Mannheim Steamroller Meets the Mouse (1999).
Sangen ble anvendt i Stanley Kubrick's Full Metal Jacket. Amerikanske tropper sang den mens de marsjerte til Slaget i Huế.

Norsk versjon

Andreas Diesen skrev en norsk tekst. Den norske tittelen er «Mikke Mus marsj».
Culpa

Culpa er et latinsk ord som betyr skyld. Selv om skyldbegrepet omfatter både forsett og uaktsomhet, brukes ordet i rettslig terminologi så godt som utelukkende i betydningen «uaktsomhet».
Ordet er mye brukt i norsk og øvrig nordisk erstatningsrett, som beskrivelse av den normen man må holde seg innenfor ved sin opptreden (culpanormen). Dersom man utviser culpa ved forvoldelsen av en skade (opptrer culpøst) følger det av fast og langvarig rettspraksis at man kan bli erstatningsansvarlig for skaden dersom visse andre vilkår er oppfylt.
Culpa brukes også, i mindre grad, innenfor norsk strafferett, først og fremst i forbindelse med begrepet culpa levissima, som er en betegnelse på en svært lav skyldgrad («den letteste uaktsomhet»). Slik uaktsomhet er skyldkravet for at strafferammen skal kunne økes ved såkalt uforsettlige følger av den straffbare handlingen. Et eksempel på dette er at en ved en forsettlig legemsfornærmelse (f.eks. et slag med flat hånd) kan få forhøyet straff dersom døden inntrer som følge av den, så lenge en kunne ha innsett at dette muligheten for at dette ville skje. Culpa levissima er fjernet i den nye lov om straff som ble vedtatt i 2005, men vil fortsatt være i bruk inntil denne er trådt i kraft.
Sultan Qaboos University

Sultan Qaboos University er et universitet i Al Khoudh i Muskat, Oman, åpnet i 1986. Det har ni underavdelinger og det hadde rundt 2008 ca. 12 000 studenter. Det var Omans første universitet ved åpningen.
Klokker

Klokker (tidligere også degn og kirkesanger) er en funksjon innen kirken. Klokkeren har som oppgave å hjelpe til ved gudstjenesten og å bidra til at det liturgiske liv foregår som det skal. Klokkeren hadde gjerne det musikalske ansvaret under gudstjenestene og var gjerne også lærer ved konfirmantundervisning.

Den norske kirke

I Den norske kirke har klokkeren vanligvis kirkevergen (kommunal stilling) som nærmeste overordnede. Klokkeren har sognepresten som foresatt ved kirkelige handlinger. Stillingen kan også omfatte diakonale funksjoner, kontorarbeid, administrative funksjoner og andre funksjoner.
Den siste loven om klokkere av 5. april 1963 gjelder ikke lenger. Tidligere var dette en lønnet og lovregulert stilling, men nå er det opp til hver kommune å bestemme.

Historie

Tittelen klokker ble brukt alt i middelalderen, og som navnet sier var en av funksjonene å ringe med kirkeklokkene. På den tiden brukte man klokkene daglig, for å kalle til bønn morgen og kveld. Før reformasjonen hadde man dessuten noen små klokker som man benyttet inne i kirken, i forbindelse med nattverden. Klokkeren hadde også oppgaver med belysning, salmer, renhold og annet tilsyn. Før i tiden var det heller ikke uvanlig at klokkeren forrettet ved gravferder og lignende, siden det ofte var langt til der presten bodde. Da foretok presten jordfestelse ved  første anledning etter gravferden. I kirkeordinansen fra 1607 er het det seg at prest og klokker skulle samle barn og ungdom «en sinde om Ugen». Og da skulle klokkeren «Underviise Bønderfolch udi Chatecisme».
Klokkeren ble også kalt degn og kirkesanger tidligere. Hva tittelen ble var gjerne avhengig av hvilke funksjoner stillingen ble tillagt. Degnen hadde gjerne en mer omfattende stilling, spesielt fra 1730-tallet og framover (i forbindelse med loven om konfirmasjon og den nye skoleloven). Det var dessuten slik at degnen også ofte var lærer, selv om funksjonene var atskilte. I Danmark bruker man fortsatt degn som tittel på klokkeren. Kirkesangerens oppgaver var gjerne noe mer begrensede i forhold, også til klokkerens posisjon. Med innføring av kirkeorgler i landskirkene ble kirkesangeren avløst av organist og kantor-stillingen. Før denne tida var kirkesangeren langt på vei ansvarlig for menighetssangen, og klokkeren ble dermed valgt etter stemmekvalitet og tonefølelse.
Klokkerembedet var allmuens kontrollinstans i eneveldets hierarki. Folketradisjonen gjør ofte klokkeren til en vettug kar, som synes å være mer fornuftig enn presten. Litterære fremstillinger, fra Holberg til Hans E. Kinck, kan ellers fremstille ham som noe selvhøytidelig, sentimental og enfoldig.
Philipp Heinrich Erlebach

Liv

Philipp Heinrich Erlebach var sønn av Johann Philipp Erlebach (1604 –1660), den eneste musikeren ved grev Ulrich II von Ostfrieslands hoff. Philipp Heinrich fikk sannsynligvis sin utdannelse ved det østfrisiske hoffet i Aurich.
Via forbindelser i den østfrisiske Cirksena-slekten fikk Erlebach ansettelse ved hoffet til grev Albert Anton von Schwarzburg-Rudolstadt i Thüringen, i 1681 ble han utnevnt til kapellmester. Tilsettingspapirene beskriver detaljert oppgaver og forpliktelser, blant annet ble han forventet å stå for skikkelig musikalsk virksomhet, såvel i kirkene som ved taffelet, men sto fritt til å framføre egne eller andres komposisjoner. Erlebach ble ved hoffet i Schwarzburg-Rudolstadt resten av sin karriere. I løpet av disse drøyt 30 årene utviklet Erlebach den lille residensbyen til et musikalsk sentrum og opparbeidet seg et ry som gikk langt ut over landegrensene.
I sin egen levetid var Erlebach mest kjent for instrumentalmusikken, men hans liedersamling Gottgeheiligte Sing-Stunde (Rudolstadt 1704) fikk betydning for den tyske lieder-tradisjonen.

Verk

Oktober 1705 ledsaget Erlebach greven til Mühlhausen der keiser Joseph I skulle hylles. Til denne anledningen hadde greven gitt sin kapellmester i oppdrag å skrive og oppføre festmusikk. Til denne Musicalia bei dem Actu Homagial hører vokalkonserten Exultemus, gaudeamus, en serenade og en mars.
Erlebach skrev dessuten oratorier og motetter til alle de de store kirkefestene. Den verdslige musikken ved hoffet var også viktig, så Erlebach skrev operaer, eksempelvis Die Plejaden oppført i Braunschweig 1693, såkalte pastourelle («hyrdemusikk»), ballettmusikk, kantater, orkester- og kammermusikk.
Det meste av Erlebachs over 1000 verk ble tilintetgjort i en slottsbrann i 1735, og det førte til at han falt i nesten fullstendig glemsel. Bare i fødestedet Esens og i Rudolstadt blir minnet og musikken holdt levende.
Langues d'oïl

Langues d'oïl er en lingvistisk og historisk betegnelse på de gallisk-romanske språk (franske språk, eller heller de franske dialekter) som hadde sin opprinnelse i de nordlige områdene av romersk Gallia. Dette området utgjør i dag nordlige Frankrike, deler av Belgia (Vallonia), og Kanaløyene. Disse språkene har alle blitt erstattet av standard fransk (en variant av oïl i seg selv) som det offisielle og dominerende språket i disse områdene, unntatt på Kanaløyene hvor engelsk er det dominerende språket.
Langues d'oïl er grunnlaget for moderne fransk. Langues d'oïl kan bokstavelig oversatt leses som «ja-språkene» (men betyr egentlig «språkene med 'oïl'») og betegnet opprinnelig måten å si 'ja' på, oïl, noe som utgjorde et skille mellom det nordlige og sørlige Frankrike. I det sørlige Frankrike var det tilsvarende ordet oc, noe som fortsatt blir benyttet, derav betegnelsen langue d'oc, eller oksitansk. Det var særlig Dante som bidro til å gjøre begrepet kjent ved å benytte det i sitt verk De vulgari eloquentia hvor han beskrev tre språk: oïl, oc og si.

Historisk

Langues d'oïl refererer til de gjensidig forståelige lingvistiske varianter av romana lingua som ble snakket i de ovenfor nevnte områdene fra 800-tallet av, (på Kanaløyene siden 900-tallet), og mellom 1000-tallet og 1300-tallet i England (anglo-normannisk språk). Betegnelsen har blitt benyttet helt siden 1100-tallet for disse historiske språkgruppene som en helhet. Av den grunn blir disse språkene også stundom referert til som «gammelfransk», noe som ikke er helt presist.
Andrea Pirlo

Karriere

Pirlo har tidligere spilt for Brescia, Inter, Reggina og AC Milan før han kom til Juventus i 2011. Med Milan har han vært med på å vinne to ligamesterskap og to Champions League-titler. 
Pirlo spilte for Italia i EM 2004, og var med på laget som tok bronse under OL 2004 i Athen. 
I Italias åpningskamp mot Ghana under VM 2006 i Tyskland, scoret han det første målet på et nydelig langskudd fra 20 meter (Italia vant 2-0). Italia ble verdensmestere etter at de vant finalen mot Frankrike. 
Andrea Pirlo startet sin karriere som et bindeledd mellom midtbanen og spissene, men grunnet lite spilletid fikk han sjansen som sentral midtbanespiller. Dette gjorde han så bra at han har fast plass både på det italienske landslaget og på Juventus. Pirlo er regnet som en av verdens beste sentrale midtbanespillere, og denne statusen bygget han opp med sin presise og kreative pasningsfot, ro og sin gode skuddfot. Han dannet i mange år en fryktet midtbane for Milan sammen med Gennaro Gattuso og Clarence Seedorf. Et samarbeid som gjorde at Pirlo fikk maks ut av sitt potensial.
6. november 2017 la han opp som fotballspiller. Han spilte sist i den amerikanske klubben New York City FC.
Yasuyuki Kishino

Karriere

Yasuyuki Kishino startet sin profesjonelle karriere i Mitsubishi Motors i 1977. Han har også spilt for Yomiuri.
Han har tidligere vært trener for Verdy Kawasaki, Sagan Tosu, Yokohama FC og Kataller Toyama.
Sławomir Kowalski

Sławomir Kowalski er en polsk diplomat. Han har siden 2013 vært leder for den konsulære seksjonen ved Polens ambassade i Norge.
Etter en rekke hendelser der Kowalski skal ha bistått polske familier i konflikt med det norske Barnevernet, anmodet det norske utenriksdepartementet i januar 2019 Polen om å kalle diplomaten hjem. Den polske utenriksministeren Jacek Czaputowicz etterkom ikke anmodningen og holdt fast på at Kowalski skulle stå i sin stilling frem til han skulle gå av i juni 2019. Norge svarte da med å erklære ham som uønsket i landet.
Polen reagerte med å utvise en norsk diplomat.
Proporsjonalitet

I matematikk er proporsjonalitet når to størrelser varierer slik at forholdet mellom størrelsene er konstant.

Definisjon

Når  og  er proporsjonale størrelser, kan vi skrive
Der  er proporsjonalitetsfaktoren.
Man kan videre finne  slik

Egenskaper

Siden
er også
Dette betyr at om  er proporsjonal med  med proporsjonalitetsfaktor , så er  proporsjonal med  med proporsjonalitetsfaktor .
Om  er proporsjonal med , vil grafen med  som funksjon av  være en rett linje, og den vil gå gjennom origo. Stigningstallet vil være lik proporsjonalitetsfaktoren.

Omvendt proporsjonalitet

To størrelser er omvendt proporsjonale om den ene variablen er proporsjonal med den inverse av den andre, eller sagt på en annen måte: produktet av variablene er konstant. Når to størrelser  og  er omvendt proporsjonale, kan vi skrive
Hvor  er forskjellig fra null. Det vil si at om den ene variablen dobles, vil den andre halveres, slik at produktet av dem alltid er konstant.
Eksempelvis er tiden det tar å kjøre en distanse omvendt proporsjonal med farten man reiser med.
Uttrykt grafisk vil en graf med to variable som varierer inverst, bli en hyperbel-linje. Produktet av x- og y-verdiene vil alltid være lik proporsjonalitetsfaktoren . Av dette følger at siden  ikke kan være null, vil grafen heller ikke krysse noen av aksene.
Hideki Yukawa

Biografi

Yukawa ble født i Tokyo som Hideki Ogawa og vokste opp i Kyoto. I 1929 ble han lektor ved universitetet i Kyoto, kort tid etter å ha blitt uteksaminert derfra. Han var lektor der i fire år. Etter han ble uteksaminert ble han interessert i teoretisk fysikk, spesielt i teorien om elementærpartiklene. I 1932 giftet han seg med Sumi Yukawa, og familienavnet hans endret seg til Yukawa.
I 1935 publiserte han sin teori om mesoner, som forklarte hvordan protoner og nøytroner interagerer, denne teorien hadde en stor innflytelse på forskningen på elementærpartikler. I 1940 ble han professor ved universitetet i Kyoto. I 1940 mottok han den keiserlige prisen fra det japanske akademi, og i 1943 mottok han den japanske kulturordenen fra den japanske regjeringen. I 1949 ble han professor ved Colombia University, det samme året som han mottok Nobelprisen i fysikk, etter at Cecil Frank Powell, Giuseppe Occhialini og César Lattes oppdaget Pionet, slik som Yukawa forutså med sin mesonteori. Yukawa jobbet også med teorien om elektroninnfangning, hvilket er når et elektron med lite energi blir absorbert inn i atomkjernen.
Yukawa ble den første formannen ved Yukawa instituttet for teoretisk fysikk i 1953. Han fikk en doktorgrad fra universitetet i Paris og æresmedlemskap hos Royal Society, Royal Society of Edinburgh, det indiske vitenskapsakademi, Pontificia Academia Scientiarum og International Academy of Philosophy and Sciences.
Han var også redaktør i Progress of Theoretical Physics, og publiserte bøkene Introduction to Quantum Mechanics (1946) og Introduction to the Theory of Elementary Particles (1948).
Yukawa pensjonerte seg fra universitet i Kyoto i 1970. I sine siste år i offentligheten satt han som oftest i rullestol. Han døde i hjemmet sitt i Sakyo-ku i Kyoto 8. september 1981 på grunn av lungebetennelse og hjerteproblemer, når han var 74 år gammel. Han er begravd i Higashiyama-ku i Kyoto.
Hoberg barneskole

Hoberg barneskole er en barneskole i Ottestad i Stange kommune, 4 km fra Hamar. Skolen ble bygd i 1976 og påbygd i 1999. I 2002 var det ca. 330 elever på skolen.